La „Stadtwerke Weilheim“ instalis en 2016 generatoron al malnova akvo-muelilo en la kanalo de la Stadtbach (enurba rivereto). Ĝi produktis ĝis oktobro 2017 26000 kWh da elektra energio. La entreprenoj ankaŭ havas ventogeneratoron kaj fotovoltaikajn instalaĵojn.
#000001
La munkena firmao „Sono Motors“ prezentis de la 24a ĝis la 26a de novembro en Weilheim (Vajlhajm) prototipon de la aŭtomobilo „Sion“. Ĝi estas elektra veturilo kiu povas veturi ĝis 30 kilomrtrojn tage per sunenergio. Por pli longaj distancoj ĝi havas baterion. Informoj pri Sion estas en la retejo „“. red
#000002
Sur la pinto de la monto „Hoher Peissenberg“ troviĝas tri gravaj konstruaĵoj videblaj de fore. Televid-turo (maldekstre), katolika preĝejo konstruita antaŭ pli ol 500 jaroj (meze), kaj meteorologia instituto, kie sciencistoj pristudas la altmosferon. La radar-kupolo estas videbla dekstre.
#000003
La Lions-klubo Weilheim-Ammersee festis du festojn samtempe. La klubo estas 50-jara kaj Lions International estas 100-jara. Okaze de la festo la pentristino Astrid Stöppel (dekste, kun la klub-prezidanto Thomas Orbig) donacis pentraĵon por aŭkcio. Membro de la klubo aĉetis ĝin por 1050 eŭroj. La klubo uzos la monon por komunutilaj celoj.
#000005
La fajrobrigado de Pähl havas novan veturilon HLF 20. La veturilo, kiu kostis 427 000 eŭrojn, estas speciale ekipita por savi personojn el aŭtomobiloj post akcidentoj.
#000006
La suda flanko de la monto „Hoher Peissenberg“ donove komencis gliti. La problemo jam estis antaŭ 15 jaroj. La grundo de la 500-jara preĝejo ankoraŭ estas stabila.
#000007
Dominik Streit kandidatiĝas por bavara parlamento
#000009
Dominik Streit estis elektata kandidato de la SPD (social-demokratia partio) por la bavara parlamento en la kunveno de delegitoj en Penzberg la 21an de oktobro 2017. La balotoj estos en 2018.
#000010
La 23an de februaro 2017 tiutempa koordinisto de Malsuprasilezia Festivalo de Scienco (MFS) prof. dr hab. Tadeusz Dobosz sendis al la Eŭropa Centro de Interkultura Edukado invitleteron proponante prezentadon de Esperanto kadre de tiu festivalo.
Malsuprasilezia Festivalo de Scienco (MFS) daŭras jam 20 jarojn kaj estas unu el la plej gravaj kulturaj eventoj de Vroclavo kaj la tuta regiono de Malsupra Silezio. Dum la MFS okazas pli ol 1500 programoj, kiuj estas direktataj al pli ol 140 000 adresatoj. La festivalon akompanas bele eldonita broŝuro kun tuta programo kaj revuo, en kiu estas priskribitaj la plej gravaj eventoj kaj inter ili troviĝas du paĝa artikolo de Małgosia Komarnicka „Fenomeno de Esperanto”.
Ĉi-jare la organizantoj de MFS speciale kreis panelon „Esperanto, la lingvo sen limoj” kadre kiu okazis kvin programoj, kiuj popularigis kaj proksimigis la lingvon Esperanto montrante eblecojn, kiajn donas esperantisteco. Ĉuj programoj okazis en la salonoj de Vroclava Universitato kaj elvokis interesiĝon de lernantoj, plenkreskuloj kaj pliaĝuloj.
Por ni, esperantistoj kaj organizantoj de E-programoj, partopreno en la MFS estis tempo de penega kaj streĉa laboro, kiu finiĝis per kontenteco kaj atingo de difinita celo. Ĝojo, rideto, interesiĝo de partoprenantoj de niaj programoj estis por ni la plej bela premio.
#000011
Kadre de ĉijara jubilea Malsuprasilezia Festivalo de Scienco, la Eŭropa Centro de Interkultura Edukado preparis kaj prezentis 5 programojn, de vendredo la 22an ĝis mardo la 26an de septembo 2017:
– “Esperanto – de malgranda lernolibro ĝis tutmonda movado” – Małgosia Komarnicka prezentis historion de la lingvo Esperanto kaj de E-movado kaj etlecionon montrante profitojn, kiujn donas esperantisteco. Tuj post la prelego kreiĝis nova E-kurso.
– „Esperanto – malmutekosta vojaghado” – Magdalena Tatara kaj Roberto Kamiński pruvis, ke oni povas viziti la mondon malmultekoste aŭ preskaŭ senpage danke al Esperanto. Aplaŭdon elvokis konkurson kun premioj per kiu estis finita la prelego.
– „Esperanto – literaturo kaj poezio” – Lidia Ligęza surprizis la partoprenantojn de sia prelego konsciigante al ili, ke multaj tutmondaj skribverkoj estis konata danke al E-tradukoj. Respondante demandojn de la publiko interalie ŝi interese priskribis sian laboron kiel E-tradukistinon pruvante, ke Esperanto scipovas transdoni ĉiaspecajn nuancojn de homa penso.
– „Esperanto – en verdaĵo kaj arto” – vroclava artistino Elżbieta Wodała kune kun Małgosia Komarnicka preparis programon, en kiu la lernantoj memstare kreis bildojn el elementoj de sekigitaj plantoj ekkonante E-nomojn de la plantoj kaj samtempe historion de Esperanto. Fine de la programo la lernantoj tuj aprobis la proponon de sia instruistino, ke ili kolektu kiel eble plej multe da informoj pri Esperanto kaj prezentu ilin interese dum leciono.
– „Esperanto – verdaj strofetoj” – Halina Kuropatnicka-Salamon bele kunligis poezion kaj muzikon. La muziko pliigis la eksterordinaran etoson, kiun kreis ĉarmaj versaĵoj deklamataj pole kaj Esperante de la poetino. Granda surprizo estis demonstrado kiumaniere oni skribas kaj legas per brajlo ankaŭ en la lingvo Esperanto.
#000012
La estraro de Eŭropa Centro de Interkultura Edukado ege dankas al niaj amikoj, kiuj helpis al ni prezenti programojn pri Esperanto dum la Malsuprasilezia Festivalo de Scienco komprenante, ke ĉi tiuj agoj estas investado en estonteco de Esperanto. Jam la 23an de oktobro komenciĝos novaj E-kursoj.
Oni devas substreki, ke ni ĉiuj laboris senpage, aĉetante propramone bezonatajn helpilojn pagante ankaŭ vetur-kaj-restadkostojn. Tiuj elspezoj ne permesis al ni promocii Esperanton en aliaj urboj de Malsupra Silezio kie ankaŭ okazis programoj kadre de la Malsuprasilezia Festivalo de Scienco.
La Eŭropa Centro de Interkultura Edukado jam estis invitita por prepari programojn pri Esperanto kadre de venontjara festivalo. Ni do jam petas helpon de esperantistoj el la tuta mondo por profesie kaj interese prezenti Esperanton en neesperantista medio. Tio estas escepta ŝanco por Esperanto montri ĝian modernan bildon kaj utilecon. Kontaktiĝu kun ni pere de retpoŝto: aldonante titolon: MFS.
#000013